Australialainen jalkapallo
Australialaista jalkapalloa pelataan 18-miehisillä joukkueilla tavallisesti krikettiä varten suunnitelluilla, soikion muotoisilla kentillä. Kentän pituus voi olla jopa 185 metriä. Suojavarusteita ei käytetä, vaikka voimakkaat taklaukset ovatkin olennainen osa peliä. Pallo on soikea. Euroopassa lajia pelataan yhdeksänmiehisillä joukkueilla tavallisella jalkapallokentällä.
Isohaukkapöllö
Isohaukkapöllö on Australian suurin pöllölaji. Se voi painaa puolitoista kiloa ja kasvaa puoli metriä pitkäksi. Siipienväliä saattaa kertyä 140 cm. Sillä on suhteellisen pieni pää ja pyöreämuotoinen pyrstö. Höyhenpeite on selkäpuolelta tumman ruskeanharmaa. Pää on tummanharmaa, silmät suuret ja keltaiset. Jalat ovat lihaksikkaat, ja niiden höyhenetön osa on oranssi.